Репрезентација Данске на Европском првенству 1996. није успела да прође групну фазу. Након ремија са Португалом (1—1) и пораза од Хрватске (0—3), уследила је победа над Турском (3—0) у утакмици која није имала такмичарског значаја. На Светском првенству 1998. Шмајхел је провео сваки минут у игри за своју репрезентацију. У групи је Данска заузела друго место. Прво је савладала Саудијску Арабију (1—0) а затим играла нерешено са Јужном Африком (1—1). У последњој утакмици такмичења по групама Данска је била поражена од Француске (1—2). У осмини финала је убедљиво савладана Нигерија (4—1). Данска је такмичење завршила у четвртфиналу након пораза од Бразила (3—2), и поред тога што је прва повела.